Diari Oficial de la Generalitat Valenciana


Sumari del DOGV 9464, del 07-11-2022 (2022/9922)

Informació pública de l'expedient de revisió de l'autorització ambiental integrada promogut per la mercantil Ingenieria Urbana, SA, per a un abocador existent de residus no perillosos en el terme municipal d'Alacant, inscrita en el Registre d'instal·lacions de la Comunitat Valenciana amb el número 058/\*AAI/CV i amb NIMA 8119836762. Expedient 006/22 IPPC.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9922


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de revisió de l'autorització ambiental integrada promogut per la mercantil Ingenieria Urbana, SA, per a un abocador existent de residus no perillosos en el terme municipal d'Alacant, inscrita en el Registre d'instal·lacions de la Comunitat Valenciana amb el número 058/\*AAI/CV i amb NIMA 6007771016. Expedient 006/22 IPPC. [2022/9922]  
  
La disposició transitòria única, Abocadors existents i revisió de l'autorització, del Reial decret 646/2020, de 7 de juliol, pel qual es regula l'eliminació de residus mitjancant depòsit en abocador, estableix que:  
  
«Els titulars de tots els abocadors que estiguen en funcionament a l'entrada en vigor d'aquest reial decret, inclosos els abocadors existents autoritzats d'acord amb l'article 15 del Reial decret 1481/2001, de 27 de desembre, pel qual es regula l'eliminació de residus mitjançant depòsit en abocador, i si escau, totes les entitats explotadores d'aquests, sol·licitaran a l'òrgan competent de la comunitat autònoma, en el termini màxim de dotze mesos des de l'entrada en vigor d'aquest, una revisió de la seua autorització de conformitat amb els articles 10, 11 i 12.  
  
Les autoritats competents, en el termini de trenta-sis mesos des que la sol·licitud haja tingut entrada en el registre de l'administració competent per a la seua tramitació, resoldran i notificaran la resolució als interessats. En el cas que les autoritats competents no resolgueren en aquest termini les sol·licituds d'autorització, s'entendran desestimades.»  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 006/22 IPPC, que té com a objecte la revisió de l'autorització ambiental integrada número 058/AAI/CV, segons el Reial decret 646/2020, de 7 de juliol, pel qual es regula l'eliminació de residus mitjançant depòsit a abocador.  
  
· Peticionari: Ingeniería Urbana, SA.  
· Emplaçament: paratge Serra Mitjana, partida de Fontcalent, polígon 21 i 31.  
· Projecte: revisió de l'autorització ambiental integrada, per l'RD 646/2020, per a un abocador existent de residus no perillosos, inscrit en el registre d'instal·lacions de la Comunitat Valenciana amb el número 058/AAI/CV i amb NIMA 0247346819.  
La qual cosa es fa pública perquè se'n prenga coneixement i, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que consideren convenients.  
Durant aquest termini, els interessats podran examinar la documentació relativa a l'esmentat expedient en el portal web Expedients en tràmit d'informació pública (art. 30 de la Llei 6/2014), situat dins de l'apartat de control integrat de la contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
https://agroambient.gva.es/va/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 24 d'octubre de 2022.- El director general de Qualitat i Educació Ambiental: Joan Piquer Huerga.